Dionne on kolme Vääna-Jõesuu suvilarajoonist pärit kassitüdruku (Paula, Janet, Diana) ema. Dionne on umbes 3-aastane ja imeilusa kolmevärvilise kasukaga. Iseloomult on ta tagasihoidlik, kuid malbe ja usume, et muutub järjest julgemaks. Ta on steriliseeritud, vaktsineeritud ja kiibistatud.
#000000
Üks tavaline laupäev jaamas. Kassid hängivad niisama ja jälgivad silmanurgast koristades ringi askeldavat jaamaülemat – varsti peaks juba konservi saama. Kui kaua võib sellega ometi viivitada! Ruuben ja Käpik üritavad jaamaülemat füüsiliselt mõjutada, tiirutades ümber tema jalgade ja takistades niimoodi efektiivselt koristustööd.
#000002
Järsku juhtub aga midagi ebatavapärast – jaama siseneb kassidele senitundmatu isik, kes peale mõnigat vestlust jaamaülemaga hakkab neile lähenemiskatseid tegema. Külaline sihib jaamakasse enda käes oleva aparaadiga, tehes tähelepanu äratavaid häälitsusi, jaamaülem samal ajal tema selja taga kõriseva hiirekesega vehkimas. See on fotograaf, kes otsustas osa oma laupäevast veeta meie juures.
#000003
Kassid kaotavad hoobilt igasuguse julguse ja kaovad igaüks enda peidikusse. Fotograaf on aga kangekaelne ja üritab igaühega neist suhelda ning poseerima meelitada. Triinu on külalise julgusest täiesti pahviks löödud ja istub tükk aega kivikujuna oma pesas, enne kui tal oma vampiirihambakesed paljastab ja käpaga vehkima asub. Sassik aga vaatleb fotograafi jõupingutusi külma üleolevusega. Kõige koostööaltimaks osutub Ruuben, kes peale mängusessiooni põrandal lebades armulikult poseerib.
#000004
Aega võttis, aga iga kass avas ennast natuke ja sai pildile.
#000005
Meiega saad ühendust e-posti aadressil info@kassijaam.eu
Võid jätta oma küsimuse/mure/rõõmu ka meie facebooki lehele.
Palume kannatlikkust ja mõistvat suhtumist, kui vastus ei saabu kohe.
#000006